El projecte de pràctica clínica Integració de la unitat de psicogeriatria en una unitat sociosanitària de llarga estada convencional, desenvolupat pel Centre Sociosanitari Bernat Jaume de Figueres, ha permès en un any reduir el nombre de caigudes un 66% entre els pacients atesos. Altres beneficis d’aquest estudi són la reducció d’un 46% del consum de benzodiacepines (fàrmacs per tractar ansietat i agitació). El 40% dels pacients que han participat en el projecte han millorat la seva capacitat funcional durant l’ingrés i el 55% l’han mantinguda.